recursal/SuperWikiNEXT-32B huggingface dataset:
**பிறழ்சாட்சி** (**Hostile witness**) என்பவர் ஒரு தரப்புக்கு சாட்சி சொல்ல வந்து அதற்கு மாறாக சாட்சியம் அளிக்கின்றவரைக் குறிப்பிடுவதாகும். இந்தியக் குற்றவியல் நடைமுறைச் சட்டத்தின் பிரிவு 161ன் கீழ் குற்ற வழக்குகளில் காவல் துறை அதிகாரி அல்லது மாநில அரசு அல்லது இந்திய அரசு கூறும் பொறுப்பான அதிகாரி சாட்சியம்/வாக்குமூலம் கூறுவதை பதிவு செய்வர். இவர்களை அரசுத் தரப்புச் சாட்சிகள் ஆவர். குற்றம் சாட்டப்பட்டவருக்கு எதிராக நீதிமன்றத்தில் தாக்கல் செய்யப்படும் குற்றப்பத்திரிகை தாக்கல் செய்யும் போது, இந்தச் சாட்சிகளின் வாக்குமூலங்களும், இதர ஆவணங்களும், குற்றம் சாட்டப்பட்டவருக்கு ஒரு பிரதி வழங்கப்படும்.

நீதிமன்றத்தில் குற்ற வழக்கு விசாரணைக்கு வரும் போது, ஏற்கனவே காவல்துறை ஆய்வாளரிடம் கொடுத்த சாட்சியம்/வாக்குமூலம்/ஆவணம் அடிப்படையில் அரசுத் தரப்புச் சாட்சிகள் சாட்சியம் சொல்ல வேண்டும். அவர்கள் சாட்சியம் சொல்லாவிட்டால், அத்தகைய சாட்சிகளை **பிறழ் சாட்சி** என்பர்.

சுருக்கமாக சொல்வதென்றால் எவர் ஒருவர் நீதிமன்றத்தில் நடைபெறுகின்ற ஓர் வழக்கில் தமது தரப்புச் சாட்சியாக அழைத்து வரக் கூடிய நபர் அவர் அதற்கு மாறாக சாட்சியம் அளிக்கின்ற போது அவர் பிறழ் சாட்சி என்று அழைக்கப்படுகிறார்.

சாட்சிகள் பிறழ் சாட்சிகளாக மாறிவிட்டால் குற்றவாளிகளின் வழக்கறிஞருக்கு குறுக்கு விசாரணை செய்ய வேண்டிய அவசியம் இல்லை. ஆனால் அப்படிப்பட்ட பிறழ் சாட்சியை, நீதிமன்றத்தின் அனுமதியோடு அரசு வழக்கறிஞர் குறுக்கு விசாரணை செய்லாம்.

பிறழ்சாட்சிக்கு தண்டனை
----------------------

ஒரு குற்ற வழக்கில், காவல் துறையின் விசாரணைக்கு முன்னர், ஒரு சாட்சி இந்தியக் குற்றவியல் நடைமுறைச் சட்டம், பிரிவு 164 இன் கீழ் நீதித்துறை நடுவரிடம் நேரில் கூறிய வாக்குமூலத்தை அல்லது சமர்ப்பித்த ஆவணத்தை வழக்கு நடைபெறும் போது, முன்னர் தான் கூறிய சாட்சியத்தை மறுத்துக் கூறி பிறழ்சாட்சியாக மாறினால் நீதிமன்றத்தை அவமதித்த குற்றச்சாட்டிற்கு ஆளாக நேரிடும்.

இதனையும் காண்க
--------------

* இந்தியக் குற்றவியல் நடைமுறைச் சட்டம், பிரிவு 164

மேற்கோள்கள்
-----------

1. ↑  Section 161 in The Code Of Criminal Procedure, 1973
2. ↑  "கோகுல்ராஜ் கொலை வழக்கில் பிறழ்சாட்சி ஸ்வாதி மீது நீதிமன்ற அவமதிப்பு நடவடிக்கை: ஐகோர்ட் கிளை அதிரடி". Archived from the original on 2022-12-02. Retrieved 2022-12-02.
3. ↑  கோகுல்ராஜ் கொலை வழக்கு: பிறழ் சாட்சி மீது நீதிமன்ற அவமதிப்பு நடவடிக்கை
4. ↑  கோகுல்ராஜ் கொலை.. சிசிடிவியில் உள்ளது நான் இல்லை..வாக்குமூலம் அளித்த சுவாதி
5. ↑  கோகுல்ராஜ் கொலை வழக்கில் பிறழ்சாட்சி அளித்த சுவாதிக்கு தண்டனை
**கிளிநொச்சி** (*Kilinochchi*) இலங்கையின் வடமாகாணத்தில் அமைந்துள்ள ஒரு நகரமாகும். யாழ்ப்பாணத்தில் இருந்து ஏ9 வீதியில் தெற்காக 68 கிலோமீட்டர் தூரத்திலும் வவுனியாவிலிருந்து வடக்காக 75 கிலோமீட்டர் தூரத்திலும் உள்ளது. இது வட மாகாண சபையின் நிர்வாகத் தலைமையிடமாக உள்ளது. 2002 தொடக்கம் 2009ம் ஆண்டு வரை தமிழீழ விடுதலை புலிகளின் நிர்வாகத் தலைநகரமாக காணப்பட்டது.

இம்மாவட்டத்தைச் சேர்ந்தவர்கள் பெரும்பாலும் வேளாண்மையைத் தொழிலாகக் கொண்டுள்ளனர். வேளாண்மைக்கான நீர் இரணைமடு அக்கராயன், புதுமுறிப்பு, வன்னேரி, பிரமந்தனாறு, கல்மடு, புதுஐயன், கரியாலை நாகபடுவான், கனகாம்பிகை ஆகிய குளங்களில் இருந்து பெறப்படுகின்றது. வேளாண்மை ஆய்வுகளுக்கான இலங்கை அரச விவசாய ஆராய்ச்சி நிலையம் 155ஆம் கட்டையிலும் விவசாய விரிவாக்கச் செயற்பாடுகளிற்காக வட மாகாண விவசாய திணைக்களம் அரச அதிபர் விடுதிக்கு அண்மையிலும் மண்வள ஆராய்ச்சி நிலையம் இரணைமடுச்சந்தியிலும் அமைந்துள்ளன. பல்கலைக்கழக விவசாய பீடமும் பொறியியற் பீடங்களும் இலங்கை மத்திய வங்கியின் வடபிராந்தியத் தலைமையகமும் அறிவியல் நகர்ப்பகுதியில் அமைந்திருக்கின்றன. வட்டக்கச்சியில் இயங்கிய விவசாயப் பயிற்சிக் கல்லூரி தற்போது மூடப்பட்டுள்ளது. விதை நெல் ஆராய்ச்சி மற்றும் உற்பத்தி நிலையம் கரடிப்போக்கில் இயங்குகின்றது.

கிளிநொச்சியிலுள்ள குளங்கள்
--------------------------

* இரணைமடுக்குளம்
* அக்கராயன் குளம்
* வன்னேரிக் குளம்
* கரியாலைநாகபடுவான் குளம்
* கனகாம்பிகைக் குளம்
* கல்மடுக் குளம்
* புதுமுறிப்புக் குளம்

கிளிநொச்சியில் உள்ள பாடசாலைகள்
------------------------------

முதன்மைக் கட்டுரை: கிளிநொச்சி மாவட்டப் பாடசாலைகள்
* கிளிநொச்சி மகா வித்தியாலயம்
* கிளிநொச்சி இந்துக் கல்லூரி

கிளிநொச்சி மத்திய மகா வித்தியாலயம்
பாரதிபுரம் மகா வித்தியாலயம்
கனகபுரம் மகா வித்தியாலயம்
புனித தெரேசா பெண்கள் பாடசாலை
முருகானந்த மத்திய கல்லூரி
பளை மத்திய கல்லூரி
முழங்காவில் மத்திய கல்லூரி

* இராமநாதபுரம் மேற்கு அ.த.க.பாடசாலை, கிளிநொச்சி

மேற்கோள்கள்
-----------

1. ↑  "Kiḷi-nocci, Nocci-mōṭṭai, Nocciyā-gama, Nika-vala". TamilNet. June 13, 2007. .
2. ↑  IRIN (25 March 2010) "Sri Lanka: Former rebel capital struggles with returnee influx" AlertNet, Reuters, accessed 25 March 2010, archived at original IRIN page

இவற்றையும் பார்க்க
------------------

* கிளிநொச்சிப் போர் (2008–2009)

வெளி இணைப்புகள்
---------------

விக்கிமீடியா பொதுவகத்தில்,  
 ***Kilinochchi***   
என்பதில் ஊடகங்கள் உள்ளன. 



| * பா
* உ
* தொ
இலங்கை மாவட்ட தலைநகரங்கள் |
| --- |
| 
அம்பாந்தோட்டை |
அம்பாறை |
அனுராதபுரம் |
இரத்தினபுரி |
கண்டி |
கம்பகா |
களுத்துறை |
காலி |
கிளிநொச்சி |
குருநாகல் |
கேகாலை |
கொழும்பு |
திருகோணமலை |
நுவரெலியா |
பதுளை |
புத்தளம் |
பொலன்னறுவை |
மட்டக்களப்பு |
மன்னார் |
மாத்தளை |
மாத்தறை |
முல்லைத்தீவு |
மொனராகலை |
யாழ்ப்பாணம் |
வவுனியா
 | இலங்கை தேசியக்கொடி |
**சுசீலா சமத்** (*Sushila Samad*) அல்லது **சுசீலா சமந்தா** (இந்தி: सुशीला सामद) (7 சூன் 1906 - 10 திசம்பர் 1960) என்பவர் ஓர் ஆதிவாசி இந்திக் கவிஞர், பத்திரிகையாளர், ஆசிரியர், வெளியீட்டாளர் ஆவார். இவர் இந்திய சுதந்திர இயக்கத்தின் தீவிர அமைப்பாளராக இருந்தார். இவர் இந்தியாவின் சார்கண்டு மாநிலத்தில் உள்ள லௌஜோடா கிராமத்தின் முண்டா பழங்குடி குடும்பத்தைச் சேர்ந்தவர்.

வாழ்க்கை வரலாறு
---------------

சமத், தாய் லால்மணி சாண்டில் மற்றும் தந்தை மோகன் ராம் சாண்டில் ஆவர். 1931-இல், சுசீலா சமத் பிரயாக்-மகிலா வித்யாபீடத்தில் முதல் வகுப்புத் தேர்வில் தேர்ச்சி பெற்றார். 1932-இல் வினோதினி முடித்து விதுசி (இளங்கலை) கல்வியை 1934 இல் முடித்தார். இந்தியாவில் 'இந்தி விதுசி' ஆன முதல் ஆதிவாசி பெண் இவரே.

1925 முதல் 1930 வரை, இவர் இலக்கிய-சமூக இதழான *சாந்தினி*யைத் தொகுத்து வெளியிட்டார். இவர் காந்தியின் விடுதலை இயக்கத்தில் 'சுராஜி' (சுதந்திரப் போராளி) பங்கேற்ற ஒரே பழங்குடிப் பெண். இவர் சட்டமேலவை உறுப்பினராகப் பணியாற்றினார். சமூக-கலாச்சார, இலக்கியப் பொறுப்புகளையும் இவர் நிறைவேற்றியுள்ளார். இவரது இரண்டு கவிதைத் தொகுப்புகள் *பிரல்லப்* (1935) மற்றும் *சப்னே கா சன்சார்* (1948).

மேற்கோள்கள்
-----------

1. ↑   (in hi).
2. ↑  (India), Bihar (1959) (in en). *The Bihar Gazette*. பக். 546. .
**சுஷ்மா சிங்** ஒரு இந்திய ஆட்சிப்பணி அதிகாரி மற்றும் இந்தியாவின் ஐந்தாவது தலைமை தகவல் ஆணையர் ஆவார்.  இவர் தீபக் சந்துவுக்குப் பிறகு தலைமைத் தகவல் ஆணையராக நியமிக்கப்பட்ட இரண்டாவது பெண்மணி ஆனார்.

தொழில் வாழ்க்கை
---------------

இவர் சார்க்கண்டு பிரிவைச் சார்ந்த மேநாள் இந்திய ஆட்சிப்பணி அலுவலர் ஆவார். இவர் இந்தியக் குடிமைப் பணிகளிலிருந்து பணி நிறைவின் காரணமாக 2009 ஆம் ஆண்டு மே 31 ஆம் நாள் ஓய்வு பெற்றார். இவர் இந்திய அரசின் பல்வேறு செயலகப்பதவிகளிலும் சேவையாற்றியுள்ளார். இவர் இந்தியத்Ministry தகவல் மற்றும் ஒளிபரப்பு அமைச்சகத்தின் செயலராகவும் Ministry of Panchayaஇந்தியப் பஞ்சாயத்து ராஜ் அமைச்சகத்தின் and the Ministry for the Development of the North Eastern Region (DONER). Singh became Information Commissioner on September 23, 2009 in the Central Information Commission.


1. ↑  "Sushma Singh takes oath as CIC". *The Hindu*. 20 December 2013.. பார்த்த நாள்: 20 December 2013.
2. 1 2  "Sushma Singh appointed as the Chief Information Commissioner". DNA. 19 December 2013. Retrieved 20 December 2013.
**கிளிநொச்சிநகர் மீதான தாக்குதல் - 1998** என்பது இலங்கையில் வன்னிப் பெருநிலப்பரப்பிலிருக்கும் கிளிநொச்சி நகரத்தில் நிலைகொண்டிருந்த சிறி லங்கா இராணுவத்திடமிருந்து அந்நகரைக் கைப்பற்றவென விடுதலைப்புலிகளால் நடத்தப்பட்ட ஓர் இராணுவ நடவடிக்கையாகும்.

பின்னணி
-------

* 1996 இன் இறுதிப்பகுதியில் கிளிநொச்சி நகரம் விடுதலைப்புலிகளிடமிருந்து இலங்கை இராணுவத்தினரால் கைப்பற்றப்பட்டது.
* 1997 மே இல் தொடங்கிய ஜெயசிக்குறு இராணுவ நடவடிக்கை தன் இலக்கை அடையாமல் தொடர்ந்துகொண்டிருந்தது.
* "1998 பெப்ரவரி 4ஆம் திகதி ஜெயசிக்குறு இராணுவம் கிளிநொச்சியை அடையும்; தெற்கிலிருந்து யாழ்ப்பாணத்துக்குத் தரைவழிப்பாதை அமைக்கப்படும்" என்று அப்போதைய பிரதிப் பாதுகாப்பு அமைச்சர் அனுருத்த ரத்வத்தை உறுதியளித்திருந்தார். கடும்போர் வன்னியில் நடந்துகொண்டிருந்தது. பெப்ரவரி நாலாம் நாள் இலங்கை தனது சுதந்திர தினத்தைக் கொண்டாட ஆயத்தமாகிக்கொண்டிருந்தது.
* சில நாட்களுக்கு முன்னர்தான் சுதந்திரதினக் கொண்டாட்டம் நடத்தப்படவிருந்த கண்டி தலதா மாளிகை குண்டுத் தாக்குதலுக்குள்ளாகியிருந்தது. அந்த நேரத்தில் ஜெயசிக்குறு படையினர் தொடர்பை ஏற்படுத்தவேண்டிய இறுதி இலக்கான கிளிநொச்சியைக் கைப்பற்றும் நோக்கில் புலிகளால் தாக்குதல் தொடுக்கப்பட்டது.

தாக்குதல்
---------

பெப்ரவரி 1, 1998 அன்று அதிகாலை கிளிநொச்சி நகரம் மீதான புலிகளின் தாக்குதல் தொடங்கியது. கிளிநொச்சிக் களத்துக்கு உறுதுணையாக இராணுவத்தினரின் பின்தளங்களில் பெருமெடுப்பில் கரும்புலித் தாக்குதலும் நடத்தப்பட்டது. தொடக்கத்தில் பல பகுதிகள் வெற்றிகரமாகக் கைப்பற்றப்பட்டன. ஆனால் அன்று மாலை நிலைமை புலிகளுக்குப் பாதகமாகியது. புலிகளால் கைப்பற்றப்பட்ட சில பகுதிகளை இராணுவம் மீளக் கைப்பற்றிக் கொண்டது. தமது தரப்பில் இழப்புக்கள் அதிகமாகவே, புதிய களமுனைகளைத் திறக்காமல், கைப்பற்றப்பட்ட பகுதிகளைத் தக்கவைத்துக்கொண்டு தமது நடவடிக்கையை நிறுத்திக்கொண்டனர் புலிகள்.

சமநேரத்தில் பின்னணித் தளமான ஆனையிறவு ஆட்லறித் தளங்கள் மீது கரும்புலிகள் தாக்குதல் நடத்தினர். மூன்று வெவ்வேறு இலக்குகள் மீது மூன்று அணிகளாகப் பிரிந்து அவர்கள் தாக்குதல் நடத்தினர். இத்தாக்குதல்களும் எதிர்பாராத விதத்தில் தோல்வியிலேயே முடிந்தன.

இவ்வணிகளில் சென்ற பதினொரு கரும்புலி வீரர்கள் சாவடைந்தனர். அவர்களின் பெயர் விவரம் வருமாறு:

* கரும்புலி லெப்.கேணல் சுபேசன்
* கரும்புலி மேஜர் குமுதன்
* கரும்புலி மேஜர் ஜெயராணி
* கரும்புலி மேஜர் மங்கை
* கரும்புலி மேஜர் ஆஷா
* கரும்புலி கப்டன் குமரேஸ்
* கரும்புலி கப்டன் நளாயினி
* கரும்புலி கப்டன் செங்கதிர்
* கரும்புலி கப்டன் உமையாள்
* கரும்புலி கப்டன் நளா
* கரும்புலி கப்டன் இந்து
* கரும்புலி கபடன் தனா

கிளிநொச்சிக் களத்தில் ஒரு களமுனையில் வெடிமருந்து நிரப்பிய வாகனம் மூலம் கரும்புலித் தாக்குதல் நடத்தத் திட்டமிடப்பட்டிருந்தது. அந்த வாகனமும் இலக்கை அடைந்து வெடிக்கவில்லை. அவ்வாகனத்தைச் செலுத்திச் சென்ற கரும்புலி கப்டன் நெடியோன், கரும்புலி கப்டன் அருண் ஆகியோர் சாவடைந்தனர்.

எதிர்பார்த்தது போல் வெற்றியில்லாவிட்டாலும் முக்கியமான சில பகுதிகள் இந்நடவடிக்கையில் கைப்பற்றப்பட்டிருந்தன. அவ்வாண்டின் செப்டம்பரில் ஓயாத அலைகள் - 2 நடவடிக்கை மூலம் கிளிநொச்சி நகரை முற்றாகக் கைப்பற்றினர் புலிகள்.

இவற்றையும் பார்க்கவும்
----------------------

* இலங்கை இனப்பிரச்சினைக் காலக்கோடு

மேற்கோள்கள்
-----------

1. ↑  "TamilNet". .
2. ↑  "TamilNet". .
3. ↑  "TamilNet". .
**எம். எம். பீர்முஹம்மது**(M. M. Peer Mohamed) இஸ்லாமிய அறிஞரும், இந்திய ஒன்றிய முஸ்லிம் லீக் அரசியல்வாதியும் ஆவார். 

திருநெல்வேலி மாவட்டம்,அம்பாசமுத்திரம் வட்டம் இரவண சமுத்திரத்தில் பிறந்த இவர் சொல்லின் செல்வர் என்றும் அழைக்கப்பட்டவர். 1967 ஆம் ஆண்டு சென்னை மாநில சட்டமன்றத் தேர்தலில்,மேலப்பாளையம் சட்டமன்றத் தொகுதியில், இந்திய ஒன்றிய முஸ்லிம் லீக் சார்பாக போட்டியிட்டு தோ்ந்தெடுக்கப்பட்டாா்.

மேலப்பாளையம் (சட்டமன்றத் தொகுதி)
--------------------------------

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |
| --- | --- | --- | --- | --- | --- | --- | --- | --- |
| 1967 | எம்.எம். பீர்முஹம்மது | மு.லீக் | 36123 | 55.04 | எஸ்.ஆர்.ரெட்டியார் | காங்கிரசு | 27999 | 42.66. |

இறப்பு
------

22-1-81 அன்று எம். எம். பீர்முஹம்மது அவர்கள் உடல் நலக்குறைவால் காலமானார்.

மேற்கோள்கள்
-----------


1. ↑  சென்னை மாநில சட்டமன்றத் தேர்தல், 1967  சென்னை மாநில சட்டமன்றத் தேர்தல், 1967
2. ↑  1967 தேர்தல் முடிவுகள்
3. ↑  முதுகளத்தூர்.காம்  பரணிடப்பட்டது 2021-09-13 at the வந்தவழி இயந்திரம் எம். எம். பீர்முஹம்மது அவர்கள் உடல் நலக்குறைவால் காலமானார்
பாம்பே அல்வா (சோள மாவு அல்வா)
**பஞ்சாபி சந்து அல்வா கராச்சிவாலா** என்பது மகாராட்டிர மாநிலம் மும்பை மாநகராட்சியில் உள்ள ஒரு அல்வா கடை ஆகும். முதன் முதலில் 1896ஆம் ஆண்டு பாக்கித்தான் நாட்டின் கராச்சி நகரத்தில் பஞ்சாபி காத்ரியைச் சேர்ந்த சந்துலால் பாக்லால் என்பவரால் நிறுவப்பட்டது. 

இந்தியப் பிரிவினைக்குப் பிறகு இக்கடையின் உரிமையாளர்கள் மும்பை நகரத்திற்கு சென்றனர்.  **பாம்பே** அல்வா என்றும் அழைக்கப்படும் இந்த கராச்சி அல்வா கராச்சி பகுதியிலிருந்து இடம்பெயர்ந்த அல்வாக்களில் பிரபலமானது. 

பல தயாரிப்புகள் பாரம்பரியமாக இருந்தாலும், எப்போதாவது புதிய இனிப்புகளை உருவாக்குவதில் பெயர்பெற்றது இக்கடை.

அகதிகளுக்கு உணவளித்தல்
----------------------

பாக்கித்தானுக்கான முதல் உயர் ஆணையர் சிறீபிரகாசா, பிரிவினையின் போது 1947 ஆம் ஆண்டு கராச்சியில் அகதிகளுக்கு உணவளிப்பதில் பிரச்சினையை எதிர்கொண்டபோது கட்டணத்தை எடுக்க மறுத்த சந்து அல்வாயிடமிருந்து உணவுப் பொருட்களைப் பெற முடிந்தது என்ற சம்பவத்தையும் நினைவு கூர்ந்தார்.

மேலும் பார்க்கவும்
------------------

* கந்தேவாலா
* பட்குல்

மேற்கோள்கள்
-----------

1. ↑  Ramananda Chatterjee (1938). *The Modern Review* (Prabasi Press Private, Limited) **64**: 91.
2. ↑  Sweet dreams are made of this, Meher Marfatia, Mid-Day, 17 July,2022
3. ↑  Pakistan: Birth and Early Days, Sri Prakāśa, Hindustan times, Meenakshi Prakashan, 1965, p. 67, 68
4. ↑  Mugdha Variyar (23 September 2012). "Modaks with a twist flavour of this year's Ganeshotsav". *Hindustan Times* (Mumbai) இம் மூலத்தில் இருந்து 13 March 2014 அன்று. பரணிடப்பட்டது... பார்த்த நாள்: 16 February 2014.
5. ↑  मौत को बुलावा था हिन्दू पोशाक पहनना

வெளி இணைப்புகள்
---------------

* சந்து அல்வாய் இணையதளம்

| * பா
* உ
* தொ
மும்பை |
| --- |
|  | 
* டப்பாவாலா
* மும்பை மாவட்டம்
* சமயத் தலங்கள்
* சுற்றுலாத் தலங்கள்
* போக்குவரத்து
* ஊடகம்

 |
| நகர்ப்பகுதிகள் | 
* அந்தேரி
* காந்திவலி
* குர்லா
* காடகோபர்
* சேம்பூர்
* தாதர்
* நவி மும்பை
* பரள்
* போரிவலி
* மாகிம்
* பவய்
* வாந்தரே
* விக்ரோளி
* சாந்தாக்ரூசு

 |
**இலலிதா சாத்திரி** (பிறப்பு **இலால்மணி தேவி** ; 11 சனவரி 1910  - 13 ஏப்ரல் 1993) என்பவர் மேனாள் இந்தியப் பிரதமர் லால் பகதூர் சாஸ்திரியின் மனைவி ஆவார்.

தேவி, உத்தரப் பிரதேச மாநிலம் மிர்சாபூரை சேர்ந்தவர். இவர் 1928 மே 16 அன்று சாத்திரியை மணந்தார். திருமணத்திற்குப் பிறகு, தம்பதியினர் இலக்னோவிலும் பின்னர் புது தில்லியிலும் வசிப்பதற்கு முன்னர் பிரயாக்ராஜில் (அப்போது அலகாபாத்) பல ஆண்டுகள் வாழ்ந்தனர். சாசுதிரி தனது வாழ்நாளில் ஒன்பது ஆண்டுகளைச் சிறையில் கழித்தார். இந்த காலத்தில், தேவி குழந்தைகளையும் வீட்டையும் கவனித்துக்கொண்டார். 1952-இல் சாசுதிரி இரயில்வே அமைச்சரானபோது குடும்பம் புது தில்லிக்குக் குடிபெயர்ந்தது. ஆனால், சாத்திரியின் மரணத்திற்குப் பிறகு தில்லியைக் காலி செய்தனர். ஆனால் 1968-இல், அப்போதைய பிரதமர் இந்திரா காந்தி தேவிக்கு வேறு ஒரு வீட்டை ஒதுக்கினார். மேலும் இவர் 13 ஏப்ரல் 1993-இல் இறக்கும் வரை அங்கேயே வாழ்ந்தார்.

*லால் பகதூர் சாஸ்திரி தேசிய நினைவு அறக்கட்டளை* மூலம் நடத்தப்படும் லால் பதூர் சாஸ்திரி நினைவு இல்லம், 10 ஜன்பத்திற்கு அடுத்ததாக அமைந்துள்ளது. இது இவரது கணவர் பிரதம மந்திரியாக இருந்த, அதிகாரப்பூர்வ இல்லமான, 1, மோதிலால் நேரு பகுதியில் உள்ளது.

*சாஸ்திரி சேவா நிகேதன்* என்ற அமைப்பையும் இவர் நிறுவினார். இவரது மகன் சுனில் சாஸ்திரி தற்போது இதன் தலைவராக இருக்கிறார். தேவி 1993-இல் புது தில்லியில் இறந்தார். இவரது மகன்களில் ஒருவரான அனில் சாத்திரி, முன்னாள் மக்களவை உறுப்பினர்.

கிராந்த் எம். எல். வர்மா எழுதிய *லலிதா கே ஆன்சூ* என்ற இந்தி காவிய கவிதைப் புத்தகம் 1978-இல் வெளியிடப்பட்டது. இந்த புத்தகத்தில் இவரது கணவர் லால் பகதூர் சாஸ்திரியின் முழு கதையும் லலிதா சாத்திரியால் விவரிக்கப்பட்டுள்ளது. லலிதா எழுதிய சில பாடல்கள் ("भोला भोला रटते रदे" போன்றவை) சித்ரகுப்தாவால் இசையமைக்கப்பட்டு லதா மங்கேஷ்கரால் பாடப்பட்டது.

மேற்கோள்கள்
-----------

1. ↑  "Lalita Shastri". *Geni.com*. Retrieved 12 October 2020.
**குர்சரன் கவுர் கோஹ்லி** (*Gursharan Kaur*-பிறப்பு 13 செப்டம்பர் 1937) என்பவர் ஓர் இந்திய வரலாற்றுப் பேராசிரியர் மற்றும் எழுத்தாளர் ஆவார். இவர் இந்தியாவின் முன்னாள் பிரதமர் மன்மோகன் சிங்கின் மனைவி ஆவார்.

இளமை
----

சர்தார் சட்டர் சிங் கோஹ்லி, பர்மா-எண்ணெய் நிறுவன பொறியாளர் மற்றும் சிறீமதிக்கு பிறந்த ஏழு உடன்பிறந்தவர்களில் கவுர் இளையவர். பகவந்தி கவுர் ஜலந்தரில் 13 செப்டம்பர் 1937 அன்று பிறந்தார். இவருக்கு நான்கு சகோதரிகள் மற்றும் இரண்டு சகோதரர்கள் உள்ளனர். ஜீலம் மாவட்டத்தில் (இப்போது பாக்கித்தானின் பஞ்சாபில் உள்ள) இவரது மூதாதையர் கிராமம் தக்கம் உள்ளது.

கவுர் தனது *கீர்த்தனை* பாடலுக்காகத் தில்லியில் உள்ள சீக்கிய சமூகத்தில் நன்கு அறியப்படுகிறார். மேலும் ஜலந்தர் வானொலியிலும் பாடல்களைப் பாடியுள்ளார்.

வாழ்க்கை
--------

2004-இல் மன்மோகன் சிங் பிரதமராகப் பதவியேற்றதிலிருந்து, இவருடன் வெளிநாட்டிற்கு அரசு முறை பயணம் மேற்கொண்டுள்ளார். இருப்பினும், குடும்பம் பெரும்பாலும் ஊடக வெளிச்சத்திலிருந்து விலகியே உள்ளது. இவர்களின் மூன்று மகள்கள் - உபிந்தர், தமன் மற்றும் அம்ரித், வெற்றிகரமான, அரசியல் அல்லாத வாழ்க்கையைக் கொண்டுள்ளனர். உபிந்தர் கவுர் தில்லி பல்கலைக்கழகத்தில் வரலாற்றுப் பேராசிரியராக உள்ளார். *பண்டைய டெல்லி* (1999) மற்றும் *எ ஹிஸ்டரி ஆஃப் ஏன்சியன்ட் அண்ட் எர்லி மெடிவல் இந்தியா* (2008) உட்பட ஆறு புத்தகங்களை எழுதியுள்ளார். தமன் கவுர், தில்லியில் உள்ள தூய இசுடீபன் கல்லூரி மற்றும் குசராத், ஆனந்த்தில் உள்ள கிராமப்புற மேலாண்மை நிறுவனத்தில் பட்டம் பெற்றவர். மேலும் *தி லாஸ்ட் ஃபிரான்டியர்: பீப்பிள் அண்ட் ஃபாரஸ்ட்ஸ் இன் மிசோரம்* மற்றும் *நைன் பை நைன் என்ற* நாவலை எழுதியவர்.  அம்ரித் சிங் அமெரிக்க உரிமையியல் சங்கத்தின் வழக்கறிஞராகப் பணிபுரிகின்றார்.

மேற்கோள்கள்
-----------

1. ↑  Strictly Personal Book by Daman Singh
2. ↑  First Lady for all seasons
3. ↑  "Dr. Manmohan Singh: Personal Profile". Prime Minister's Office, Government of India. Archived from the original on 3 March 2009. Retrieved 4 April 2009.
4. ↑  "Meet Dr. Singh's daughter". *Rediff.com*. 28 January 2009. Retrieved 4 April 2009.
5. ↑  Rajghatta, Chidanand (21 December 2007). "PM's daughter puts White House in the dock". ToI. Retrieved 13 October 2008.

வெளி இணைப்புகள்
---------------

* 
*
***பாக்தாத் கஜா டோங்கா*** (மொழிபெயர்ப்பு. ) டி. யோகானந்த் இயக்கிய 1968 தெலுங்கு மொழி முரட்டு நாயகத் திரைப்படமாகும்.  இத்திரைப்படத்தில் என். டி. ராமராவ் மற்றும் ஜெயலலிதா ஆகியோர் நடித்துள்ளனர், டி. வி. ராஜு இசையமைத்துள்ளார். பத்மா கௌரி பிக்சர்ஸ் பதாகையின் கீழ் பி. பத்மநாப ராவ் தயாரித்துள்ளார்.

கதைக்களம்
---------

இத்திரைப்படமானது, பாக்தாத்தில் இளவரசர் ஃபாரூக்கின் பிறந்தநாள் கொண்டாட்டங்கள் நடைபெற்று வரும் இடத்தில் தொடங்குகிறது. பாக்தாத்தின் சுல்தான் ஷம்சுதீன் கான் (மிக்கிலினேனி). இவரது மனைவி பேகம் சாஹேப் (பண்டரிபாய்) ஆவர். இளவரசர் ஃபாரூக்கின் பிறந்தநாளில் - வசீர் ஹுசைன் (ரஜானாஸ்) நசரானாக்கள் என்ற பெயரில் அதிக வரி விதித்து மக்களைத் துன்புறுத்துவதை சுல்தான் அறிகிறார்.  ஒரு ஏழையைக் காப்பாற்ற முயற்சிக்கும்போது வசீரால் கொல்லப்பட்டார். பேகத்தை சிறையில் அடைத்து இளவரசரைக் கொல்லும் வைசியரின் சதி பலிக்காமல் போகிறது. தப்பியோடிய இளவரசன் ஃபகிர் தாதாவின் (முக்காமலா) தங்குமிடத்தில் அபுவாக (என். டி. இராமாராவ்) வளர்கிறான். அபுவும் அவனது நண்பன் அலியும் (பத்மநாபம்) பணக்காரர்களைக் கொள்ளையடித்து ஏழைகளுக்குப் பங்கிட்டுக் கொடுக்கும் கொள்ளையர்களாக வாழ்கிறார்கள். ஒருமுறை, அவர் பஸ்ரா சுல்தானின் அரண்மனைக்குள் ஊடுருவுகிறார், அங்கு அவர் இளவரசி நசீமை நன்கு அறிந்து கொள்கிறார். அதனுடன் சேர்ந்து, வசீர் நசீமை இணைக்க சதி செய்கிறார். சுல்தானை தனது கற்பனைப் பரிசுகளால் கவர்ந்திழுக்கிறார், இருப்பினும் நசீரின் மகள் அவரை வெறுக்கிறார். அதே இரவில், அபு கைது செய்யப்படும்போது காலடி எடுத்து வைக்கிறார், வசீர் நசீமுடன் தனது நாட்டிற்கு வலுக்கட்டாயமாக செல்கிறார். தவிர, அலியின் உதவியுடன் தடைகளை உடைத்து பாக்தாத்தில் இறங்குகிறார். அங்கு அவர் தன்னை இளவரசராக அடையாளம் கண்டுகொள்கிறார். அபு இராச்சியத்தில் பல்துறை திருட்டுகளில் திறம்பட செயல்படுகிறார். மேலும் பாக்தாத்தின் திருடன் என்று விளம்பரப்படுத்தப்படுகிறார். இதே நேரத்தில், அலி ஒரு தெரு மந்திரவாதியைக் கேலி செய்கிறார், அவர் அபுவை ஒரு குரங்காக மாற்றுகிறார், மேலும் அதை தண்ணீரில் நனைத்த பிறகு அதை மீட்டெடுப்பேன் என்று கூறுகிறார். வசீரின் கர்வம்கொண்ட மகன் சாதிக் என்பவரை அபு கண்டுபிடித்து அரண்மனையில் சிக்க வைக்கிறார். இப்போதைக்கு, பேகம் சாஹேபா இருக்கும் இடத்தைக் கண்டுபிடித்து அபு அவளை விடுவிக்கிறார், ஆனால் வீரர்கள் அவர்களைப் பிடிக்கிறார்கள். எனவே, வசீர் அபுவை பாலைவனத்தில் எறிந்து, குரங்கு அலியை கிணற்றுக்குள் வீசும்படி கட்டளையிடுகிறார், அவர்கள் அவ்வாறு செய்கிறார்கள். பின்னர், அலி குணமடைகிறார், பாலைவனத்தில் அபு ஒரு அரக்கனை விடுவிக்கிறார், அது அவருக்கு ஒரு பறக்கும் கம்பளத்தை வழங்குகிறது. இதற்கிடையில், இப்ராஹிம் ஒரு கிளர்ச்சியை உருவாக்கி, பேகம் சாஹேபாவுடன் சேர்ந்து கோட்டையைத் தாக்கி, வசீரின் கொடூரமான நிழலை வெளிப்படுத்துகிறார். இறுதியாக, அபு அதுவரை சென்று வசீரை முத்திரை குத்துகிறார். இறுதியாக, அபு/ஃபரூக் பேரரசராக முடிசூட்டப்பட்டு, நசீமுமை பின்னுவதுடன் படம் மகிழ்ச்சியுடன் முடிவடைகிறது.

* ஃபரூக்/அபுவாக என். டி. ராமராவ்
* நசீமாக ஜெயலலிதா
* வசீர் ஹுசைனாக ராஜனாலா
* பஸ்ரா சுல்தானாக ரெலாங்கி
* அலி கதாபாத்திரத்தில் பத்மநாபம்
* அல்லு ராமலிங்கையா
* பாக்தாத் சுல்தானாக மிக்கிலினேனி
* இப்ராஹிமாக முக்கமாலா
* பேகன் சாஹேபாவாக பண்டாரி பாய்
* கீதாஞ்சலி
* நடனக் கலைஞராக விஜயலிலிதா

1. ↑  Krishna, Radha (25 October 1968). "చిత్ర సమీక్ష: బాగ్దాద్ గజదొంగ" (in te). *Andhra Prabha*. .
2. ↑  M. Subbarao (27 October 1968). "సినిమా: బాగ్దాద్ గజ దొంగ" (in te). *Visalaandhra*. .
**நந்தன் மோகன் நிலெக்கணி** (*Nandan Nilekani* கொங்கணி/கன்னட வரிவடிவில்: ನಂದನ ನಿಲೇಕಣಿ)(பிறப்பு: ஜூன் 2,1955) இன்போசிஸ் என்றழைக்கப்படும் தகவல் தொழில்நுட்ப நிறுவனத்தின் உடன்தலைவராகப் பணிபுரிந்த மென்பொருள் தொழில்முனைவர் ஆவார். இந்திய அரசால் இந்திய வேறிலித்தனி அடையாளவெண் ஆணையத்தின் தலைவராக நியமிக்கப்பட்டதையடுத்து ஜூலை 9, 2009 ஆம் ஆண்டு இன்போசிஸ் பதவியைத் துறந்தார்.

2014 ஆம் ஆண்டு மக்களவைத் தேர்தலில் பெங்களூர் (தெற்கு) பகுதியில் காங்கிரஸ் கட்சி சார்பில் போட்டியிடவிருந்ததை அடுத்து இந்திய வேறிலித்தனி அடையாளவெண் ஆணையத்தின் பதவியிலிருந்து விலகும் பதவி விலகல் கடிதத்தை அப்போதைய பிரதமர் மன்மோகன் சிங்கிடம் ஒப்படைத்தார்.
மக்களவைத் தேர்தலில் தோல்வியடைந்தார்.

இவரது மற்றும் இவரது மனைவி பெயரில் இருக்கும் சொத்து மதிப்பு ரூபாய் 7,700 கோடி

இந்திய அரசு, அவரது பங்காற்றலை பாராட்டி நாட்டின் உயரிய விருதாகிய பத்ம பூசன் விருதை 2006 ஆம் ஆண்டு வழங்கி கௌரவித்துள்ளது.

இளமை
----

நந்தன் நிலெக்கணி, 1955ஆம் ஆண்டு ஜூன் திங்கள் 2ஆம் நாள் பெங்களூருவில் துர்கா மற்றும் மோகன் ராவ் நிலெக்கணி தம்பதிகளுக்கு மகனாகப் பிறந்தார். பெங்களூரூவின் பிஷப் காட்டன் பாய்ஸ் பள்ளியில் படித்து 1978இல் மின் பொறியியல் பட்டத்தை இந்திய தொழில்நுட்பக் கழகம் மும்பையில் பெற்றார்.

படித்து முடித்தவுடன் மும்பையிலிருந்த பத்னி கம்ப்யூட்டர் சிஸ்டம்ஸ் நிறுவனத்தில் சேர்ந்தார். அங்கு தொழிலதிபர் நாராயண மூர்த்தியுடன் பழக்கம் ஏற்பட்டது. 1981இல் மூர்த்தி பத்னியிலிருந்து வெளியேறியபோது இவரும் அவருடன் இணைந்து வெளியேறினார். மாதுங்காவில் இருந்த என்.எஸ்.இராகவனின் வீட்டிலிருந்து துவங்கப்பட்டதுதான் இன்போசிஸ்.

மார்ச்,2002 லிருந்து ஏப்ரல்,2007 வரை, நாராயணமூர்த்தி விலகியபிறகு, இன்போசிசின் முதன்மை நிர்வாக அதிகாரியாகவும் மேலாண் இயக்குநராகவும் பணியாற்றினார். 2007 இலிருந்து ஜூன், 2009இல் அரசுப்பணியில் நியமிக்கப்படும்வரை இந்நிறுவனத்தின் உடன்தலைவராக இருந்தார்.

அரசியல்
-------

காங்கிரசில் இணைந்த இவர் தென் பெங்களூரு மக்களவைத்தொகுதியில் இருந்து அக்கட்சி சார்பாக 2014ஆம் ஆண்டு போட்டியிட்டார்.. தோல்வியுற்றார்.

இணைப்புகள்
----------

* நந்தன் நிலெக்கணி (2009) (in English). *Imagining India: The Idea of a Renewed Nation* (March 19, 2009 ). Penguin Press HC. பக். 528. பன்னாட்டுத் தரப்புத்தக எண்:1594202044. .
* TED: இந்தியாவின் எதிர்காலம் குறித்த நந்தன் நிலெக்கணியின் எண்ணங்கள்
* மெர்க்குரி நியூஸ் நேர்முகம்: நந்தன் நிலெக்கணி: இந்திய நுட்பத்தின் முகம்

மேற்கோள்கள்
-----------

1. ↑  "Nandan M. Nilekani Profile". போர்பசு வலைத்தளம். Retrieved 2009-06-28.
[*தொடர்பிழந்த இணைப்பு*]
2. ↑
3. ↑  Infosys Technologies Limited (2007-06-22). "About Infosys | Management Profiles | Nandan M. Nilekani". Infosys. Archived from the original on 2009-03-15. Retrieved 2009-06-28.
4. ↑  "Congress first list: Cricketer Mohd Kaif, Nandan Nilekani, Ravi Kishen among 194 candidates for Lok Sabha polls". indianexpress. Retrieved 8 மார்ச் 2014. `{{cite web}}`: Check date values in: `|accessdate=` (help)
**புரோஃபெட் சாங்** (*Prophet Song*)என்பது 2023 ஆம் ஆண்டு வெளியான ஐரிஷ் எழுத்தாளர் பால் லிஞ்ச் எழுதிய டிஸ்டோபியன் புதினம் ஆகும். இது ஒன்வேர்ல்டு பதிப்பகத்தால் வெளியிடப்பட்டது. அயர்லாந்து குடியரசு சர்வாதிகாரத்திற்குள் நழுவும்போது தனது குடும்பத்தை காப்பாற்ற முயற்சிக்கும் நான்கு குழந்தைகளுக்கு தாயான எலிஷ் ஸ்டாக் உட்பட ஸ்டாக் குடும்பத்தின் போராட்டங்களை இந்த புதினம் சித்தரிக்கிறது. கதையானது வழக்கத்திற்கு மாறான முறையில் கூறப்பட்டுள்ளது. இந்த புதினத்தில் பத்தி இடைவெளிகள் இல்லை. புத்தகம் 2023 புக்கர் பரிசை வென்றது.

பின்னணி
-------

இந்தப் புத்தகத்தை எழுதுவதற்கான முக்கிய உத்வேகங்களில் ஒன்று சிரிய உள்நாட்டுப் போர் மற்றும் அகதிகள் நெருக்கடி மற்றும் மேற்கு நாடுகளின் அகதிகளின் அவலநிலை பற்றிய அக்கறையின்மை என்று லிஞ்ச் கூறியுள்ளார்.  லிஞ்ச் தனது முதல் டிஸ்டோபியன் நாவலை எழுதுவதற்கான உத்வேகமாக ஜெர்மன் எழுத்தாளர் ஹேர்மன் ஹேசேயின் பணியை மேற்கோள் காட்டியுள்ளார்.

சுருக்கம்
---------

எதிர்கால அயர்லாந்து குடியரசில், ஆசிரியர் சங்க வேலைநிறுத்தத்தை அடுத்து, வலதுசாரி தேசியக் கூட்டணி கட்சி அரசாங்கத்தின் கட்டுப்பாட்டைக் கைப்பற்றியது. தேசியக் கூட்டமைப்பு ஐரிஷ் தேசிய காவல்துறைக்கும் ( கார்டா சியோச்சனா ) நீதித்துறைக்கும் தொலைநோக்கு அதிகாரங்களை வழங்குகிறது. ஆட்சியானது கார்டா தேசிய சேவைகள் பணியகம் என்ற புதிய இரகசிய பொலிஸ் படையையும் நிறுவுகிறது. புதிய அரசாங்கம் குடிமை உரிமைகளை விரைவாக நீக்கம் செய்கிறது; அமைதியான போராட்டங்கள் உடைக்கப்படுகின்றன, மேலும் ஐரிஷ் குடிமக்கள் காரணமின்றி கைது செய்யப்பட்டு சித்திரவதை செய்யப்படுகின்றனர்.

ஒரு ஆசிரியரும் தொழிற்சங்கத் தலைவருமான லாரி இசுடாக்கு, பேரணியில் கலந்துகொண்டபோது எந்தக் குற்றச்சாட்டும் இல்லாமல் கைது செய்யப்பட்டு தடுத்து வைக்கப்பட்டார். அறிவியலாளரான அவரது மனைவி எலிஷ், அவர்களின் நான்கு குழந்தைகளையும், டிமென்ஷியா நோயால் பாதிக்கப்பட்ட அவரது தந்தையையும் கவனித்துக்கொள்கிறார். எலிஷ் தனது கணவரின் விடுதலைக்காக மனு செய்கிறார். மாநிலம் விரைவில் உள்நாட்டுப் போரில் இறங்குகிறது, மேலும் எதிர்ப்பின் ஒரு பகுதியாக சந்தேகிக்கப்படும் ஐரிஷ் குடிமக்கள் கைது செய்யப்படுகிறார்கள் அல்லது கொல்லப்படுகிறார்கள். உள்நாட்டுப் போரின் போது எலிஷ் தனது குடும்பத்தை ஒன்றாக வைத்திருக்கப் போராடுகிறார்; அவர் தனது குடும்பத்துடன் நாட்டை விட்டு வெளியேற நினைக்கிறார், ஒருவேளை கனடாவில் உள்ள தனது சகோதரி ஐனுடன் சேரலாம் என்றும் நினைக்கிறார்.

### புக்கர் பரிசு

இந்த நாவல் 2023 புக்கர் பரிசை வென்றது, நடுவர் குழுவின் தலைவரான எசி எடுக்யன், இந்தப் படைப்பு "வலிமையையும் துணிச்சலையும் உண்டாககும் தன்மை கொண்ட உணர்ச்சிகரமான கதைசொல்லலின் வெற்றி" என்று கூறியுள்ளார். நாவலில் போர் மற்றும் அதைத் தொடர்ந்து வந்த புலம்பெயர்ந்தோர் நெருக்கடியின் சித்தரிப்பு குறித்து, எடுக்யன் கூறும் போது "நமது தற்போதைய தருணத்தின் சமூக மற்றும் அரசியல் கவலைகளைப் படம்பிடிக்கிறது" என்று கூறியுள்ளார்.  புக்கர் பரிசை வென்ற ஆறாவது ஐரிஷ் எழுத்தாளர் லிஞ்ச் ஆவார்.

மேற்கோள்கள்
-----------

1. ↑  "Prophet Song". *Oneworld*.
2. 1 2  Marshall, Alex (26 November 2023). "Paul Lynch Wins Booker Prize for 'Prophet Song'". *The New York Times*.
3. ↑   (in ஆங்கிலம்). `{{cite web}}`: Missing or empty `|title=` (help); Missing or empty `|url=` (help)
4. ↑   (in ஆங்கிலம்). `{{cite web}}`: Missing or empty `|title=` (help); Missing or empty `|url=` (help)
Chemical compound
**ஐதராக்சிஎதில் செல்லுலோசு** என்பது செல்லுலோசிலிருந்து பெறப்பட்ட கூழ்ம மற்றும் தடித்தல் காரணி ஆகும். இது அழகு சாதனப் பொருட்கள், துப்புரவுத் தீர்வுகள் மற்றும் பிற வீட்டுப் பொருட்களில் பரவலாகப் பயன்படுத்தப்படுகிறது. ஐதராக்சிஎதில் செல்லுலோசு மற்றும் மெத்தில் செல்லுலோசு ஆகியவை ஹைட்ரோபோபிக் மருந்துகளுடன் பொதியுறை உருவாக்கத்தில் அடிக்கடி பயன்படுத்தப்படுகின்றன, இது இரைப்பை குடல் திரவங்களில் மருந்துகளின் கரைப்பை மேம்படுத்துகிறது. இந்த செயல்முறை ஹைட்ரோஃபிலைசேஷன் என்று அழைக்கப்படுகிறது. 

ஐதராக்சிஎதில் செல்லுலோசானது எண்ணெய் மற்றும் எரிவாயு துறையில் எச்ஈசி என்ற பெயரில் தோண்டுதல் சேறு சேர்க்கையாகவும், தொழில்துறை பயன்பாடுகள், வண்ணக்குழைமங்கள் & பூச்சுகள், மட்பாண்டங்கள், பசைகள், குழம்பு பலபடியாக்கல், மைகள், கட்டுமானம், பற்றவைப்புக் கம்பிகள், பென்சில்கள் மற்றும் கூட்டு நிரப்பிகள் ஆகியவற்றிலும் பரவலாகப் பயன்படுத்தப்படுகிறது.

ஐதராக்சிஎதில் செல்லுலோசு நீர் சார்ந்த தனிப்பட்ட உயவுப்பொருள்களில் உள்ள முக்கிய பொருட்களில் ஒன்றாக இருக்கலாம். இது பெரிய குமிழிகளை உருவாக்குவதில் முக்கிய மூலப்பொருளாகும், ஏனெனில் இது தண்ணீரில் கரைக்கும் திறனைக் கொண்டுள்ளது, ஆனால் சோப்பு குமிழிக்கு கட்டமைப்பு வலிமையையும் வழங்குகிறது. மற்ற ஒத்த வேதிப்பொருள்கள் மத்தியில், இது பெரும்பாலும் சேறு (மற்றும் காங்கு , இங்கிலாந்தில்) பயன்படுத்தப்படுகிறது.

மேற்கோள்கள்
-----------

1. ↑  "Natrosol hydroxyethylcellulose". *ashland.com*. Retrieved 12 May 2018.
**.நெட் வரைவுரு** (*.NET Framework*, **.நெட் பிரேம்வொர்க்**),(டொட் நெட், *dot net* என்று ஒலிக்கப்படுகிறது) என்பது மைக்ரோசாப்ட் நிறுவனத்தால் உருவாக்கப்பட்ட ஒரு மென்பொருள் கட்டமைப்பு ஆகும். இது மைக்ரோசாப்ட் விண்டோசில் இயங்குகிறது. 

இந்த வரைவுரு பல உலக மொழிகளை உறுதுணை செய்கிறது (ஒவ்வொரு மொழியும் பிற மொழிகளில் எழுதப்பட்ட குறியீடுகளை பயன்படுத்த முடியும்). இவ்வரைவுருவில் எழுதப்பட்ட நிரல் மொழிகள் CLR எனப்படும் ஒரு மெய்நிகர் இயந்திரத்தால் (application virtual machine) இயக்கப்படுகின்றன.

இந்த CLR பாதுகாப்பு, நினைவக மேலாண்மை, மற்றும் பிழை கையாளுதல் ஆகிய சேவைகளை வழங்குகிறது. பொதுவாக CLR மற்றும் Class Library சேர்ந்ததே .நெட் பிரேம்வொர்க் எனப்படுகிறது.

பயனர் இடைமுகம், தகவல் பெறுதல், தரவுத்தளம் இணைப்பு, மறையீட்டியல், வலைத்தளங்கள் உருவாக்கம் மற்றும் நெட்வொர்க் தொடர்புகள் போன்ற அடிப்படை வசதிகளை .நெட் பிரேம்வொர்க் வழங்குகிறது.

. நெட் மென்பொருள்கள் பெரும்பாலும் விசுவல் ஸ்டுடியோ எனப்படும் மைக்ரோசாப்ட் நிறுவனம் IDE மூலம் உருவாக்கப்படுகின்றது.

வரலாறு
------

மைக்ரோசாப்ட் நிறுவனம் .நெட் பிரேம்வொர்க்- ஐ 1990இன் இறுதிகளில் "அடுத்த தலைமுறை விண்டோஸ் சேவைகள் என்ற பெயரில் உருவாக்க தொடங்கியது. 2000 ஆம் ஆண்டு இறுதியில் .நெட் 1.0 எனப்படும் முதலாம் பீட்டா பதிப்பை வெளியிட்டது. 2010 ஆம் ஆண்டு ஏப்ரல் 12 இல் .நெட் பிரேம்வொர்க் 4.0 பதிப்பை விசுவல் ஸ்டூடியோ 2010- உடன் வெளியிடப்பட்டது.

நெட் கட்டமைப்பின் 3.0 பதிப்பு விண்டோஸ் சர்வர் 2008 மற்றும் விண்டோஸ் விஸ்டா உடன் சேர்க்கப்பட்டுள்ளது. பதிப்பு 3.5 விண்டோஸ் 7 மற்றும் விண்டோஸ் சர்வர் 2008 R2 உடன் சேர்க்கப்பட்டுள்ளது.

.நெட் பிரேம்வொர்க் பதிப்புகள்
* பீட்டா பதிப்பு நவம்பர் 2000
* 1.0 ஜனவரி 2002
* 1.1 ஏப்ரல் 2003
* 2.0 2005

விசுவல் ஸ்டூடியோ .நெட் பதிப்புகள்
* பீட்டா பதிப்பு நவம்பர் 2000
* VS.NET 2002 பெப்ரவரி 2002
* VS.NET 2003 ஏப்ரல் 2003
* VS.NET 2005
* VS.NET 2010
* VS.NET 2012
* VS.NET 2013

வடிவமைப்பு அம்சங்கள்
--------------------

பொது மொழி உள்கட்டமைப்பு காட்சி மற்றும் கண்ணோட்டம் (CLI)
1. .நெட் பிரேம்வொர்க் -இன் ஒவ்வொரு பதிப்பும் அதன் முந்தைய பதிப்புடன் உறுதுணை செய்கிறது (Interoperability).
2. எல்லா. நெட் பிரேம்வொர்க் நிரல்களும் CLR -இன் கட்டுப்பாட்டில் இயங்குகின்றன.CLR நினைவக மேலாண்மை, பாதுகாப்பு, மற்றும் பிழை கையாளுதல் போன்ற சேவைகளை வழங்குகிறது.
3.. நெட் பிரேம்வொர்க் பல நிரலாக்க மொழிகளை அனுமதிக்கிறது. ஒரு மொழியில் எழுதப்பட்ட ப்ரோக்ராமை மற்றொரு மொழியில் பயன்படுத்த முடியும்.(Language independence)
4. ஒரு மென்பொருளை வடிவமைக்க தேவையான அனைத்து அடிப்படை தேவைகளையும். நெட் பிரேம்வொர்க் -ன் Base Class Library

வழங்குகின்றது.

கட்டமைப்பு
----------

1. பல மொழிகளை support செய்யும் பொதுவான பிரேம்வொர்க்
2. .அடிப்படை பாதுகாப்பு அம்சங்கள்.
3. அடிப்படை தேவைகளுக்கான Class library -கள்.
4. நினைவக மேலாண்மை (Memory management )

மேற்கோள்கள்
-----------

1. ↑   ..நெட் வரைவுரு மற்றும் அது தொடர்பான கட்டமைப்புகள்
2. ↑  "நிர்வாகிகளுக்கான டாட்நெட் ஃப்ரேம்வொர்க் 3.5 நிறுவுதல் கையேடு". *எம்எஸ்டிஎன்*. Microsoft. பார்க்கப்பட்ட நாள் 26 சூன் 2008.
**மு.க.முத்து** தி. மு. க பிறப்பு: சனவரி 14 1948 முன்னாள் தலைவர் மு.கருணாநிதியின் மூத்த மகன். மு.கருணாநிதியின் மூத்த மனைவியும் சிதம்பரம் ஜெயராமன் சகோதரியுமான பத்மாவதி இவரின் தாயார் ஆவார். தந்தையின் கலையுலக வாரிசாக திரைப்படங்களில் நடிக்கத் தொடங்கினார். இந்த முடிவு தமிழக அரசியலில் ஒரு திருப்பத்தை உண்டாக்கியது. தனது திரை வாழ்விற்கு வந்த எதிர்ப்பு பணியாக இதைக் கருதிய எம்.ஜி.ஆர். திமுகவிலிருந்து பிரிந்து அண்ணா திராவிட முன்னேற்ற கழகமெனத் தனிக்கட்சி துவங்க வித்திட்டது இந்நிகழ்வு

*பூக்காரி* படத்தில் தொடங்கி *பிள்ளையோ பிள்ளை*, *சமையல்காரன்*, *அணையா விளக்கு* என்று தொடர்ந்து பல படங்களில் நடித்தார் மு.க.முத்து. நடிப்பு மட்டும் இல்லாமல் படங்களில் பாடியும் உள்ளார். இவரின் *நல்ல மனதில் குடியிருக்கும் நாகூர் ஆண்டவா*, *சொந்தக்காரங்க எனக்கு ரொம்ப பேருங்க..* பாடல்கள் மக்களால் மிக விரும்பப்பட்டவை.

தனிப்பட்ட வாழ்க்கையில் இவருக்கு ஏற்பட்ட பல்வேறு சோதனைகளுக்குப் பிறகு - சுமார் 20 ஆண்டுகளுக்கு பிறகு - மீண்டும் திரைப்பட உலகுக்கு வந்தார். பவித்ரன் இயக்கத்தில் வெளியான *மாட்டு தாவணி* என்ற திரைப்படத்துக்காக தேவா இசையமைப்பில் நாட்டுப்புறப் பாடல் ஒன்றைப் பாடினார்.

இதனையும் காண்க
--------------

* கருணாநிதி குடும்பம்

குறிப்பு
--------

1. ↑  குடிஅரசு, 17-4-1948 பக்.10
2. ↑  "In early 1970s, while being the Chief Minister, Karunanidhi aimed to promote his son M.K.Muthu against MGR in the movie arena to check MGR’s influence among the party cadres. That step cost him a lot." Quo Vadis Karunanidhi? by Sachi Sri Kantha
**நாகப்பட்டினம் இடைத்தேர்தல், 1979** (1979 Nagapattinam by-election) என்பது 17 சூன் 1979 அன்று நாகப்பட்டினம் மக்களவை (இந்திய நாடாளுமன்றத்தின் கீழ்சபை) நடைபெற்ற இடைத்தேர்தல் ஆகும். இத்தேர்தல் 1979ஆம் ஆண்டு தமிழ்நாடு மாநிலத்தில் கொல்லப்பட்ட மூன்று முக்கிய பொதுவுடைமைக் கட்சித் தலைவர்களில் ஒருவரான சி. கோ. முருகையன் அப்போதைய இந்தியப் பொதுவுடைமைக் கட்சியின் நாடாளுமன்ற உறுப்பினர் மரணத்தினால் நடத்தப்பட்டது. நாகப்பட்டினம் மக்களவைத் தொகுதி பட்டியல் சாதியினருக்கு ஒதுக்கப்பட்டது.

1979 வாக்கில் இந்திய தேசிய காங்கிரசிலிருந்து இந்தியப் பொதுவுடைமை கட்சி விலகியிருந்தது. இந்திய பொதுவுடைமை கட்சி வேட்பாளர் கே.முருகையனுக்குத் திராவிட முன்னேற்றக் கழகம் மற்றும் இந்தியப் பொதுவுடைமைக் கட்சி (மார்க்சிஸ்ட்) ஆதரவு தெரிவித்துள்ளன. கொத்தடிமைத் தொழிலாளியான பொதுவுடைமைக் கட்சி வேட்பாளருக்கு அத்தொகுதியில் உள்ள தலித் சமூகங்களிலிருந்து பெரும் ஆதரவு இருந்தது.

அனைத்திந்திய அண்ணா திராவிட முன்னேற்றக் கழகத்தின் வேட்பாளர் மு. மகாலிங்கத்திற்குக் காங்கிரசு (ஐ) ஆதரவு தெரிவித்தது. நாகப்பட்டினம் இடைத்தேர்தலுடன் தஞ்சாவூர் மக்களவைத் தொகுதிக்கும் ஒரே நேரத்தில் இடைத்தேர்தல் நடைபெற்றது. தஞ்சாவூரில் காங்கிரசு (இந்திரா) வேட்பாளரை அதிமுக ஆதரித்தது. அதிமுக மேலிடப் பொறுப்பாளர் எம். ஜி. இராமச்சந்திரன் தேர்தல் பிரச்சாரத்தின் போது இரு தொகுதிகளிலும் சுற்றுப்பயணம் மேற்கொண்டார்  காங்கிரஸ் (இந்திரா) தலைவர் இந்திரா காந்தி தஞ்சாவூரில் மட்டுமே பிரச்சாரம் செய்தார்.

முடிவுகள்
---------

| வேட்பாளர் | கட்சி | வாக்குகள் |  % |
| --- | --- | --- | --- |
| கே. முருகையன் | இந்தியப் பொதுவுடைமைக் கட்சி | 288,000 | 51.12 |
| மு. மகாலிங்கம் | அனைத்திந்திய அண்ணா திராவிட முன்னேற்றக் கழகம் | 272,059 | 48.29 |
| ஏ. பி. செல்வம் | சுயேச்சை | 2,200 | 0.39 |
| வி. எம். இம்மானுவேல் ராமராஜ் | சுயேச்சை | 1,141 | 0.20 |

ஆதாரங்கள்:

பின்விளைவு
----------

இந்த இடைத்தேர்தல் வெற்றியினை இடதுசாரி மற்றும் மக்களாட்சி சக்திகளுக்குக் கிடைத்த வெற்றி என்று பொதுவுடைமைக் கட்சி கொண்டாடியது. இருப்பினும், மார்க்சிஸ்ட் கட்சியின் மாநிலத் தலைவர் மிகவும் எச்சரிக்கையான தொனியை எடுத்துக் கொண்டார். இடைத்தேர்தல் முடிவுகள் "தமிழகத்தில் எதேச்சதிகார சக்திகள் இன்னும் வலுவாக இருப்பதைக் காட்டுகிறது" என்று கூறினார். நாகப்பட்டினத்தில் எம். ஜி. இராமச்சந்திரன் கட்சி வேட்பாளரை போதுமான அளவு ஆதரிக்கவில்லை என்று பிரதேச காங்கிரசு குழு (இந்திரா) தலைவர் கடுமையாகக் குற்றம் சாட்டப்பட்டார்.

இதனைத் தொடர்ந்து நடைபெற்ற 1980 மக்களவை பொதுத் தேர்தலில் நாகப்பட்டினம் தொகுதியில் திமுக வேட்பாளர் தஞ்சை மு. கருணாநிதியிடம் கே.முருகையன் தோல்வியடைந்தார்.

மேற்கோள்கள்
-----------

1. ↑   *Indian and Foreign Review*.
2. ↑   *The Indian Journal of Political Studies*.
3. 1 2 3 4 5 6   *Rural change in southeast India: 1950s to 1980s*.
4. ↑   *Asian Almanac*.
5. 1 2   *Review of 1980 mid-term Lok Sabha elections and resolutions adopted by the National Council of the Communist Party of India, New Delhi, 30 January to 3 February 1980*.
6. ↑  Narendra Subramanian. *Ethnicity and Populist Mobilization: Political Parties, Citizens, and Democracy in South India*. Oxford University Press. பக். 172. .
7. 1 2 3   *MGR, the man and the myth*.
8. ↑  Election Commission of India. *Bye-election results 1952–95*
9. 1 2 3   *Economic and Political Weekly*. Sameeksha Trust. 1979. பக். 1076. .
**செல்லூர் கே. ராஜூ** ஓர் தமிழக அரசியல்வாதி. மற்றும் தெர்மாகோல் விஞ்ஞானி 
இவர் [[அனைத்திந்திய அண்ணா திராவிட முன்னேற்றக் கழகத்தின் சார்பாக 2011 ஆம் ஆண்டு மதுரை மேற்கு தொகுதியிலிருந்து தமிழக சட்டப்பேரவை உறுப்பினராக தேர்ந்தெடுக்கப்பட்டு, தமிழக அரசின் கூட்டுறவுத் துறை அமைச்சராக பணியாற்றினார். தொடர்ந்து 2016 ஆண்டில் நடந்த சட்டமன்ற தேர்தலிலும் வெற்றிபெற்று மீண்டும் கூட்டுறவுத்துறை அமைச்சராக பொறுப்பேற்றார். 2021 ஆம் ஆண்டில் நடைபெற்ற சட்டமன்றத் தேர்தலில் மதுரை (மேற்கு) தொகுதியில் இருந்து அதிமுக சார்பில் சட்டமன்ற உறுப்பினரானார்.

மேற்கோள்கள்
-----------

1. ↑  "தமிழ்நாடு சட்டப்பேரவை உறுப்பினர்கள் 2011" (PDF). தமிழக அரசு விவர தொகுப்பு அகராதி. Archived from the original (PDF) on 2013-04-02. பார்க்கப்பட்ட நாள் 2011-12-10.
2. ↑  "தமிழக அமைச்சரவை". தமிழக அரசு. Archived from the original on 2011-08-25. பார்க்கப்பட்ட நாள் 2011-12-10.
3. ↑  "புதிய அமைச்சர்கள் வாழ்க்கை குறிப்பு". தினத்தந்தி. 29 மே 2016. பார்க்கப்பட்ட நாள் 29 மே 2016.
4. ↑  "16th Assembly Members". Government of Tamil Nadu. பார்க்கப்பட்ட நாள் 2021-05-07.
**மன்சூர் அலி கான்** (*Mansoor Ali Khan* பிறப்பு :30 நவம்பர், 1961 ) ஓர் இந்தியத் திரைப்பட நடிகராவார். இவர் எதிர் நாயகனாகவும், துணைக் கதாப்பாத்திரமாகவும் பல திரைப்படங்கள் நடித்துள்ளார். தமிழ்த் திரைப்படத்துறை, மலையாளத் திரைப்படத்துறை மற்றும் தெலுங்குத் திரைப்படத்துறை என தென்னிந்திய மொழித் திரைப்படங்களில் நடித்துள்ளார்.

சினிமா வாழ்க்கை
---------------

மன்சூர் அலி கான் பெரும்பாலும் எதிரி வேடங்களிலும் ஒரு சில முக்கிய வேடங்களிலும் நடித்துள்ளார். ஆர். கே. செல்வமணி இயக்கிய கேப்டன் பிரபாகரன் (1991) திரைப்படத்தில் நடித்தன் மூலம் பரவலாக அறியப் பட்டார்.இந்தத் திரைப்படம் வணிக ரீதியாக வெற்றி பெற்றது. மும்பையில் உள்ள அனுபம் கெரின் நடிப்புப் பள்ளியில் தனது நடிப்புப் கல்வி பயின்றார்.

அரசியல் பயணம்
-------------

மன்சூர் அலி கான் தனது ஆரம்ப வாழ்க்கையின் போது, பட்டாளி மக்கள் கட்சியை ஆதரித்தார். [] 1999 ஆம் ஆண்டு தமிழ்நாட்டில் நடைபெற்ற இந்திய பொதுத் தேர்தலில், பெரியகுளத்தில் இருந்து புதிய தமிழகம் (பி.டி) வேட்பாளராகப் போட்டியிட்ட இவர், சுமார் ஒரு லட்சம் வாக்குகளைப் பெற்று மூன்றாவது இடத்தைப் பிடித்தார். மன்சூர் அலிகான் நாம் தமிழர் கட்சி சார்பாக 17 வது நாடாளுமன்ற தேர்தலில் திண்டுக்கல் தொகுதியில் போட்டியிட்டு, தோல்வியடைந்தார். 2024 பிப்ரவரியில் இந்திய ஜனநாயகப் புலிகள் என்ற புதிய அரசியல் கட்சியைத் தொடங்கித் தேர்தல் ஆணையத்தில் பதிவு செய்துள்ளார்.

சர்ச்சை
-------

கேபிள் தொலைக்காட்சியில் தனது திரைப்படமான வெட்டு ஒண்ணு துண்டு ரெண்டு (1998) இன் கொள்ளையர் காட்சிகளை எதிர்த்து ஒரு சாலைத் தடையை ஏற்படுத்தி போக்குவரத்துக்கு இடையூறு விளைவித்ததற்காக சூலை 1998 இல் கைது செய்யப்பட்டார். அவரது செயல்பாடு திரைப்பட விநியோகஸ்தர் சிந்தாமணி முருகேசன் தொலைக்காட்சியின் நடவடிக்கைகளைக் கண்டித்து ஒரு செய்திக்குறிப்பை வெளியிட்டு, பாண்டிச்சேரி முழுவதும் உள்ள சினிமா அரங்குகளை ஒரு நாள் மூடத் தூண்டியது. 

பாலியல் பலாத்கார குற்றச்சாட்டில் குற்றவாளி என நிரூபிக்கப்பட்டு, அவருக்கு மார்ச் 27, 2001 அன்று அமர்வு நீதிமன்றத்தால் ஏழு ஆண்டுகள் சிறைத்தண்டனை வழங்கப்பட்டது. பின்னர், 2012 ஆம் ஆண்டில், மெட்ராஸ் உயர்நீதிமன்றம் பெண்கள் அவர் மீது பொய்யான குற்றச்சாட்டுகளை முன்வைத்ததைக் கண்டறிந்து, அந்தப் பெண்ணுக்கு தீங்கிழைக்கும் வழக்கு மற்றும் அவதூறு வழக்கில் நடிகருக்கு இழப்பீடாக ரூ .50 லட்சம் செலுத்த உத்தரவிட்டார். 

அரும்பக்கத்தில் 16 மாடி சொத்தை சட்டவிரோதமாக கட்டியதாக குற்றம் சாட்டப்பட்டதை அடுத்து கான் பின்னர் சனவரி 2012 இல் நில அபகரிப்பு குற்றச்சாட்டில் கைது செய்யப்பட்டார். 

சேலம் மற்றும் சென்னையை இணைக்கும் உத்தேச 270 கிலோமீட்டர் சூப்பர்ஹைவேவை எதிர்த்து கான் 17 ஜூன் 2018 அன்று சுற்றுச்சூழல் ஆர்வலர் பியூஷ் மனுஷுடன் கைது செய்யப்பட்டார்.

மேற்கோள்கள்
-----------

1. ↑  Kumar, S. R. Ashok (9 October 2010). "Grill Mill - Mansoor Ali Khan". *The Hindu*. .
2. ↑  "Rediff On The NeT: Constituency/ 'The voters will take their money, but will vote for us'". *www.rediff.com*.
3. ↑  "இந்திய ஜனநாயகப் புலிகள் என்ற அரசியல் கட்சியை தோ்தல் ஆணையத்தில் பதிவு செய்தாா் மன்சூா் அலிகான்". தினமணி.. பார்த்த நாள்: 4 March 2024.
4. ↑  "Tamil Nadu Activist Protesting Highway Arrested For "Instigating Enmity"". *NDTV.com*. .

| Persondata |
| --- |
| Name | Mansoor Ali Khan |
| Alternative names |  |
| Short description | Indian actor |
| Date of birth |  |
| Place of birth | Andra Pradesh, இந்தியா |
| Date of death |  |
| Place of death |  |
குட்டம் பொக்குணவின் ஒரு தோற்றம்
**குட்டம் பொக்குண** என்பது இலங்கையின் பண்டைக் காலத் தலைநகரமான அனுராதபுரத்தில் உள்ள நீராடுவதற்காக அமைக்கப்பட்ட ஒரு குளம் ஆகும். *குட்டம் பொக்குண* என்பதற்குச் சிங்கள மொழியில் "இரட்டைக் குளம்" என்று பொருள். இக்குளம் இரண்டு பகுதிகளாக அமைக்கப்பட்டிருப்பதே இப்பெயருக்குக் காரணம். இக்குளம் அக்காலத்து நீரியற் பொறியியல் துறையில் குறிப்பிடத்தக்க ஒரு சாதனை எனக் கருதப்படுகிறது. அத்துடன் இது சிங்களவர்களின் சிற்பக்கலை, கட்டிடக்கலை என்பன தொடர்பில் சிறந்த படைப்புக்களில் ஒன்றாகவும் திகழ்கிறது.

அளவு
----

இவ்விரட்டைக் குளங்களில் ஒன்று பெரியது, மற்றது சிறியது. பெரிய குளத்தின் நீளம் 132 அடியும் அகலம் 51 அடியுமாகும். சிறிய குளத்தில் நீள அகலங்கள் முறையே 91 அடியும், 51 அடியுமாகும். பெரிய குளத்தின் ஆழம் 18 அடி. சிறிய குளம் 14 அடி ஆழம் கொண்டது.

வெளியிணைப்புக்கள்
-----------------

* Discover Sri lanka - குட்டம் பொக்குண தொடர்பான கூடுதல் தகவல்களும், படங்களும் பரணிடப்பட்டது 2011-07-13 at the வந்தவழி இயந்திரம்

மேற்கோள்கள்
-----------

1. ↑  Abhayagiriya Vihara Complex, Anuradhapura, Sri Lanka, Local Guides Connect, 20 October 2016, retrieved 22 December 2021
2. ↑  King Aggabodhi I, Digital Identity of Sri Lankan History, mahawansaya.com, retrieved 21 December 2121
3. ↑  Places to Visit in Anuradhapura by Solo Lanka Holidays Pvt Ltd, retrieved 5 January 2022
பிரான்சில், பிரிட்டனியில் உள்ள குத்துக்கல்
**குத்துக்கல்** (menhir) அல்லது **நெடுங்கல்** என்பது பெரிய நிலைக்குத்தாக நாட்டப்படுகின்ற தனிக் கல்லாகும். இது வரலாற்றுக்கு முற்பட்ட காலம் முதலாகவே இறந்தோருக்காக அமைக்கப்படும் நினைவுச் சின்னமாகும்.

முக்கிய குத்துக்கற்கள்
----------------------

தற்போது இருப்பவற்றுள் மிகப்பெரிய குத்துக்கல், பிரான்ஸ் நாட்டின் பிரிட்டனியில் உள்ள லோக்காமரியாக்கர் (Locmariaquer) என்னுமிடத்தில் அமைந்துள்ளது. அமைக்கப்பட்டபோது 20 மீட்டர்கள் உயரமாக இருந்திருக்கக்கூடிய இது இன்று நான்கு துண்டுகளாக உடைந்து விழுந்து கிடக்கின்றது. இதனால் இது *பெரிய உடைந்த குத்துக்கல்* எனப்படுகின்றது. முழுக்கல்லாக இருந்தபோது சுமார் 330 தொன்கள் நிறை கொண்டதாக இருந்திருக்கும் எனக் கணிக்கப்பட்டுள்ள இது, இயந்திர வலுவின் உதவியின்றி மனிதனால் நகர்த்தப்பட்ட, உலகிலேயே இரண்டாவது அதிக பாரமான பொருள் என்று கூறப்படுகின்றது. 
பிரிட்டனியில் உள்ள கர்னாக் கற்கள் (Carnac stones) எனப்படும் குத்துக்கல் தொகுதி மிகவும் பிரபலமானது. இங்கே 3000 க்கு மேற்பட்ட குத்துக்கற்கள் மூன்று பிரிவுகளாக ஒழுங்கு படுத்தப்பட்டுப் பல கிலோமீட்டர் தூரத்துக்கு வரிசையாக அடுக்கப்பட்டுள்ளன.

குத்துகல் வழிபாடு
-----------------

குத்துக்கல்லைத் தமிழகத்தில் முன்னோர்களாக நினைத்து வணங்கி வழிபட்டு வந்துள்ளனர். சேலம் நகரின் அம்மாப்பேட்டை எனுமிடத்தில் குத்துக்கல்லை கூச்சிக்கல் முனியப்பன் என்ற பெயரில் வழிபடுகின்றனர். நெல்லை மாவட்டம் சமூகரெங்கபுரம் எனும் ஊரில் உள்ள குத்துகல்லை குத்துக்கல் மாடசுவாமி என்று வழிபடுகின்றனர்.

இவற்றையும் பார்க்கவும்
----------------------

* கல்திட்டை
* கல்பதுக்கை
* நடுகல்
* குடைகல்
* கல்குவை

மேற்கோள்கள்
-----------

1. ↑   "menhir". (Online). ஒக்ஸ்போர்ட் பல்கலைக்கழகப் பதிப்பகம்.  (Subscription or participating institution membership required.)
2. ↑  Anon. "Menhir". *The Free Dictionary* (Farlex, Inc.). .
3. ↑  Landru, Philippe (2008-08-23). "La Tour d'Auvergne (Théophile Malo Corret de la Tour d'Auvergne : 1743–1800)". .
இங்கு காட்டப்பட்டுள்ள *பாகல்பந்தி* மடிப்புகளுடன் கட்டப்பட்டது. பாகல்பந்தி என்ற சொல்லுக்கு "பக்கவாட்டில் கட்டப்பட்டிருப்பது" என்று பொருள்.
***பாகல்பந்தி*** அல்லது ***பரபந்தி*** அல்லது ***தௌரா*** என்பது ஒரு ஆண் மேல் ஆடை ஆகும். இது ஒரு பொதுவான சட்டை, இது பக்கவாட்டில் ஒரு நாடா போன்ற ஒன்றைக் கொண்டு பிணைக்கப்படுகிறது. இது பாணியில் ஒரு இடுப்பு கோட்டினை ஒத்திருக்கிறது. இது முன்புறத்தில் ஒரு பரந்த பகுதியை கொண்டுள்ளது, இது மறுபுறம் ஒன்றுடன் ஒன்று இணைகிறது, இது இரட்டை மார்பக கோட் போன்றது, ஆடையை இணைக்க சரங்கள் இணைக்கப்பட்டுள்ளன.  பாகல்பந்தி என்பது இந்திய துணைக் கண்டத்தின் ஒரு இன உடையாகும், இந்த ஆடை இந்தி மண்டலம், குஜராத், மகாராட்டிரம், நேபாளம் மற்றும் பிற பகுதிகளுடன் தொடர்புடையது.

சொற்பிறப்பியல்
--------------

*பாகல்பந்தி என்ற (இந்தி* பகல்பந்தி) (மராத்தி: பாராபந்தி) (நேபாளி: தௌரா) தௌரா என்பது ஒரு ஒருங்கிணைந்த பேச்சுவழக்கு சொல், பாகல் 'உடலின் பக்கத்தை' குறிக்கிறது மற்றும் பாண்டி அல்லது பாண்டி என்பது பட்டைகள் அல்லது 'கட்டுதல்' என்பதைக் குறிக்கிறது.

பிராந்திய பாணிகள்
-----------------

இந்தி மண்டலம், இராசத்தாதான் மற்றும் குசராத்து ஆகிய இடங்களில் இது வேட்டி, தலைப்பாகை ஆகியவற்றுடன் அணியப்படுகிறது. இப்பகுதியில் பாரம்பரிய ஆண் உடைகளில் இதுவும் ஒன்றாகும்.  இந்தி பேசும் மக்கள் வாழும் பகுதிகளில் வேட்டி தவிர, இது சுரிதார் அல்லது சல்வார் எனப்படும் இறுக்கமான பொருத்தப்பட்ட கால்சட்டைகளுடன் அணியப்படுகிறது.  மாற்றங்களுடன் கூடிய பெரும்பாலான பொதுவான பாரம்பரிய ஆடைகளைப் போலவே இது இன்று பெண்களிடையே பிரபலமான பாணியாக மாறியுள்ளது.

சிக்கிம் மற்றும் டார்ஜிலிங் பிராந்தியங்களில் இது "*தௌரா*" என்று அழைக்கப்படுகிறது  இது அணியப்படுகிறது. இது குசராத்தில் சுருவால் என்றழைக்கப்படும் இறுக்கமான பொருத்தப்பட்ட கால்சட்டைகளுடன் பயன்படுத்தப்படுகிறது.

பாகல்பந்தி என்பது கிழக்கு மற்றும் வடகிழக்கு பிராந்தியங்களில், குறிப்பாக வங்காளம், ஒடிசா, அசாம் மற்றும் மணிப்பூரில் வகைப்படுத்தப்படும் ஒரு ஆடை பாணியாகும்

மேலும் காண்க
------------

அங்கர்கா

மேற்கோள்கள்
-----------

1. ↑   (in en) *Dharwar District*. Director, Government Print. Publications and Stationery. 1959. பக். 120, 197. .
2. ↑   (in en) *Rajasthan [district Gazetteers*.: Kota*]. Printed at Government Central Press. 1962. பக். 252. .*
3. ↑  The Journal of the Bihar Research Society - Page 877, 1977, University of Virginia
4. 1 2  "Bagalbandi: Clothing Style From Rajasthan". *Utsavpedia* (in அமெரிக்க ஆங்கிலம்). 2017-03-13. பார்க்கப்பட்ட நாள் 2021-02-05.
5. ↑   (in en) *Rajasthan [district Gazetteers*.: Kota*]. Printed at Government Central Press. 1982. பக். 60. .*
6. ↑  The Journal of the Bihar Research Society - Page 877- 1977, University of Virginia
7. ↑   (in en) *Costumes and Textiles of Royal India*. Antique Collectors' Club. 2006. பக். 299. பன்னாட்டுத் தரப்புத்தக எண்:978-1-85149-509-2. .
8. ↑  "A collection that's inclusive of size, age and gender orientation". *www.telegraphindia.com*. பார்க்கப்பட்ட நாள் 2021-02-05.
9. ↑  West Bengal District Gazetteers: Darjiling, by Amiya Kumar Banerji ... [et al (1980)
10. ↑  Cross, J. P. (1996). *The Call of Nepal: (A Personal Nepalese Odyssey in a Different Dimension)*. பன்னாட்டுத் தரப்புத்தக எண்:9781858450483. .
11. ↑  Manipuri Bagal Bandi -
12. ↑  Ahluwalia, B. K. (1984) (in en). *Social Change in Manipur*. Cultural Publishing House. பக். 63. .
**குப்பை** (*Wastes*, *rubbish*, *trash*, *refuse*, *garbage*, *junk*, *litter*) என்பது மனிதன் பயன்படுத்திய கழிவுகள் ஆகும். இவை மட்கும் குப்பை, மட்காத குப்பை என இரு வகைப்படும். பழங்காலத்தில் குப்பைக் குழிகள் இருந்தன. அதில் வீட்டுக் குப்பைகளைக் கொட்டி மட்கச் செய்வர். அது வேளாண்மைக்குப் பயன்படும். இன்று நம் பயன்பாட்டில் குப்பை மேடுகள் தான் இருக்கின்றன. அதில் மக்காத குப்பைகளான நெகிழிகளே அதிகம். இவை காற்றில் பறந்து எங்கும் பரவி இடத்தை அசுத்தமாக்கி மண்ணையும் மாசுபடுத்துகிறது. கால்வாய்களில் விழுந்து சாக்கடைகளாக்கி கொசு உற்பத்தியை அதிகரிக்கிறது.

குப்பை இன்று சர்வதேசப் பிரச்சினையாக உள்ளது. எங்கு கொட்டுவது என்று தெரியாமல் தெருக்களில், ஆறு, ஏரி, குளம்,குட்டை, கடல் என அனைத்து நீர் நிலைகளிலும் கொட்டி விடுகிறோம். இதனால் நம் வாழ்வாதரங்கள் பாதிக்கப்படுவதோடு மற்ற உயிர்களுக்கும் பேரின்னலை விளைவிக்கிறது. குப்பைகளைக் குறைப்பதற்கு உக்காத பொருட்களைப் பயன்படுத்தாமல் இருப்பது (Reduce), பொருட்களை மறுபடியும் பயன்படுத்துவது (Reuse), கழிவுகளில் இருந்து புதிய பயன்பாட்டைப் பெறுவது (Recycle) போன்ற வழிமுறைகளைக் கையாளலாம்.

குப்பையிலிருந்து காகிதம் தயாரிப்பது, மண் புழு உரம் தயாரிப்பது, எரிபொருளான மீத்தேன் வாயு தயாரிப்பது போன்றவை பரவலாக்கப்படலாம்.

இவை மட்டுமல்லாமல் குப்பை இயற்கை குப்பை, விண்வெளிக் குப்பை என மேலும் இருவகைப்படும்.

மேற்கோள்கள்
-----------

1. ↑  Doron, Assa. (2018). *Waste of a Nation : Garbage and Growth in India.*. Harvard University Press. பன்னாட்டுத் தரப்புத்தக எண்:978-0-674-98060-0. இணையக் கணினி நூலக மையம்:1038462465. .
2. ↑  "Basel Convention." 1989. "Basel Convention Home Page" இம் மூலத்தில் இருந்து 2017-05-16 அன்று. பரணிடப்பட்டது.. .
3. ↑  *Glossary of Environment Statistics* பரணிடப்பட்டது 2013-01-04 at the வந்தவழி இயந்திரம். 1997. UNSD. Updated web version 2001.
**ராதிகா ஐயங்கார்** இந்தியாவின் மும்பையைச் சேர்ந்த இந்திய பத்திரிகையாளரும் எழுத்தாளருமாவார். 

மனித உரிமைகள் பிரிவில் 2018 ஆம் ஆண்டில் **சிவப்பு மை (Red Ink Awards)** என்ற விருதினைப் பெற்ற இவர், 2016 ஆம் ஆண்டில் பிரபா தத் நிதியுதவி, 2019 ஆம் ஆண்டில் பியான்கா பான்கோட் பாட்டன் நிதியுதவி மற்றும் 2020 இல் சார்லஸ் வாலஸ் இந்தியா டிரஸ்ட் நிதியுதவி ஆகியவைகளை இவரது பல்வேறு ஆய்வுப்பணிகளுக்காகப் பெற்றுள்ளார்.

*அல் ஜசீரா*, *கிறிஸ்டியன் சயின்ஸ் மானிட்டர்*, *வோக் இந்தியா* மற்றும் *காண்டே நாஸ்ட் டிராவலர் இந்தியா* உள்ளிட்ட பல செய்தி இதழ்களிலும் கலை மற்றும் கலாச்சாரம், விளிம்புநிலை சமூகங்கள், வரலாறு மற்றும் பாலினம் பற்றி பல்வேறு ஆய்வுக்கட்டுரைகளை ராதிகா எழுதியுள்ளார். 

வாரணாசியின் **டோம்ஸ்** என்று அழைக்கப்படும் பிணத்தை எரிப்பவர்களின் சமூகத்தின் பின்தங்கிய வாழ்க்கையை வாழும் சமூகத்தைப் பற்றிய ஏழு முதல் எட்டு ஆண்டுகள் நீண்ட ஆராய்ச்சிக்குப் பிறகு, 2023 ஆம் ஆண்டில் ஹார்பர்காலின்சு வெளியீட்டு நிறுவனத்தால் வெளியிடப்பட்ட **கங்கையில் நெருப்பு: பனாரஸில் இறந்தவர்களிடையே வாழ்க்கை** என்ற ஆய்வுப்புத்தகத்தின் மூலம் பரவலாகக் கவனிக்கப்பட்டுள்ளார்.

படிப்பு
-------

ராதிகா, இந்தியாவின் டெல்லி பொருளாதாரப் பள்ளியில் பொருளாதாரத்தில் முதுகலைப் பட்டம் பெற்றுள்ளார். மேலும் நியூயார்க்கில் *உள்ள கொலம்பியா* *பல்கலைக்கழகத்தின் இதழியல் பட்டதாரி பள்ளியில்* பத்திரிக்கை துறையில் முனைவர் பட்டம் பெற்றுள்ளார்.

மேற்கோள்கள்
-----------

1. ↑  "Radhika Iyengar". *A Suitable Agency*. 10 February 2021. Archived from the original on 16 November 2023. Retrieved 16 November 2023.
2. ↑  "‘Witnessing such sights each day has a deep, scarring impact on the children at Manikarnika Ghat,’ says Radhika Iyengar, author of Fire on the Ganges". .
3. ↑  Rathod, Pranav (2018). "Pressclub Mumbai". *MumbaiPressclub*. Archived from the original on 16 November 2023. Retrieved 16 November 2023.
4. ↑  "ராதிகா ஐயங்கார்". *RADHIKA IYENGAR* (in அமெரிக்க ஆங்கிலம்). Retrieved 2024-02-19.
5. ↑  "ராதிகா ஐயங்கார் - ஆராய்ச்சி அறிஞர்". *csd.columbia.edu*. Retrieved 2024-02-19.